section_heading: Rani život
paragraph_text: Sveti Danijel je rođen u Marati, selu u gornjoj Mezopotamiji u blizini Samosata u današnjem Iraku. Došao je u samostan u dobi od 12 godina i tamo živio do svoje trideset i osme godine. Tijekom putovanja u Antiohiju s redovničkom zajednicom kojoj je pripadao, prolazio je kroz grad Telanissos (današnji Dayr Sim'ān u Siriji) gdje ga je sv. Šimun Stilit primio udjelio mu blagoslov i ohrabrio ga tako da mu je sv. Šimun postao uzor, što će se kasnije odraziti na Danijelov životni put. Tijekom toga vremena je posjetio razna sveta mjesta, pri čemu je boravio u raznim samostanima, da bi se 451. godine povukao u osamu u napuštenim ruševinama paganskog hrama.